বিএনপি নেতাকর্মীদের হয়রানি ও পথসভায় বাধা দেয়া নিয়ে নির্বাচন কমিশনকে লিখিত অভিযোগ দেয়া হয়েছে কি না জানতে চাইলে তিনি সাংবাদিকদের জানান, তারা টাইম টু টাইম নির্বাচন কমিশনকে মৌখিকভাবে জানাচ্ছেন, কিন্তু তারা কোনো ব্যবস্থাই নিচ্ছে না। দলীয় প্রার্থীর পক্ষে নির্বাচনী প্রচারণায় অংশ নেয়া বিএনপি চেয়ারপারসনের উপদেষ্টা জয়নাল আবদীন ফারুক বলেন, ‘আমরা আগে থেকেই বলে আসছি- এই সরকারের নিয়োগপ্রাপ্ত নির্বাচন কমিশন দিয়ে সুষ্ঠু, অবাধ ও নিরপেক্ষ নির্বাচন সম্ভব নয়। কারণ সরকার দলীয় প্রার্থী নির্বাচনী প্রচারণায় বিধি লঙ্ঘন করার পরও তাদেরকে কিছুই বলছে না। শুধু বিএনপির প্রার্থীর পেছনে প্রশাসন লেগে আছে।’ বিজয় মিছিলে রংপুর মহনগর বিএনপির সভাপতি বীর মুক্তিযোদ্ধা মোজাফ্ফর হোসেন, সাধারণ সম্পাদক শহীদুল ইসলাম মিজু, জেলা বিএনপির সভাপতি সাইফুল ইসলাম, সাধারণ সম্পাদক রইস আহম্মেদ, সাবেক এমপি সাহিদা রহমান জোসনাসহ বিএনপি এবং এর অঙ্গ ও সহযোগী সংগঠনের নেতাকর্মীরা উপস্থিত ছিলেন।